Γούλβεριν (ταινία)

Το Γούλβεριν (αγγλικά: The Wolverine) είναι αμερικανική περιπετειώδης ταινία παραγωγής 2013, σε σκηνοθεσία Τζέιμς Μάνγκολντ. Βασίζεται στο χαρακτήρα Wolverine των κόμικς της Marvel. Είναι η έκτη κατά σειρά ταινία X-Men και αποτελεί συνέχεια της ταινίας X-Men η Αρχή: Γούλβεριν. Ο Χιου Τζάκμαν επιστρέφει στο ρόλο του Wolverine ενώ στην ταινία επίσης συμμετέχουν οι Χιρογιούκι Σανάντα, Χαλ Γιαμανούτσι και Τάο Οκαμότο. Το σενάριο έγραψαν οι Κρίστοφερ Μακουάρι, Μαρκ Μπόμπακ και Σκοτ Φρανκ και είναι βασισμένο στο βιβλίο κόμικ Wolverine των Κρις Κλέρμοντ και Φρανκ Μίλερ. Ο Μακουάρι προσελήφθη να γράψει το σενάριο της ταινίας τον Αύγουστο του 2009. Ο Ντάρεν Αρονόφσκι προσελήφθη να σκηνοθετήσει την ταινία τον Οκτώβριο του 2010. Το Μάρτιο του 2011, το πρότζεκτ καθυστέρησε εξαιτίας της αποχώρησης του Αρονόφσκι καθώς και του σεισμού που προκλήθηκε στο Σεντάι της Ιαπωνίας το 2011. Ο Μάνγκολντ αντικατέστησε τον Αρονόφσκι τον Ιούνιο του 2011 και ο Μπόμπακ ανέλαβε να ξαναγράψει το σενάριο το Σεπτέμβριο του 2011. Τα γυρίσματα ξεκίνησαν τον Ιούλιο του 2012 στη Νέα Νότια Ουαλία, συνεχίστηκαν στο Τόκιο τον Αύγουστο του 2012 και επέστρεψαν στη Νέα Νότια Ουαλία τον Οκτώβριο του 2012. Η ταινία κυκλοφόρησε στους κινηματογράφους στις 26 Ιουλίου 2013. Απέσπασε κυρίως θετικά σχόλια από τους κριτικούς και έγινε εισπρακτική επιτυχία με τα συνολικά έσοδα να φτάνουν τα 414,8 εκατομμύρια δολάρια παγκοσμίως. Μια τρίτη ταινία με τίτλο Λόγκαν κυκλοφόρησε στις 3 Μαρτίου του 2017, με σκηνοθέτη ξανά τον Μάνγκολντ.

 Χιου Τζάκμαν στο ρόλο του Λόγκαν/Wolverine Χιρογιούκι Σανάντα στο ρόλο του Σίνγκεν Γιάσιντα Χαλ Γιαμανούτσι στο ρόλο του Γιάσιντα Τάο Οκαμότο στο ρόλο της Μάρικο Γιάσιντα Ρίλα Φουκουσίμα στο ρόλο του Γιούκιο Γουίλ Γιουν Λι στο ρόλο του Κενουίτσιο Χάραντα Μπράιαν Τι στο ρόλο του Νομπούρο Μόρι Σβετλάνα Χότσενκοβα στο ρόλο της Βάιπερ Το Σεπτέμβριο του 2009, ο Γκάβιν Χουντ, σκηνοθέτης της ταινίας X-Men η Αρχή: Γούλβεριν υπέθεσε ότι μπορεί να υπάρξει μια συνέχεια, η οποία θα διαδραματίζεται στην Ιαπωνία. Σε μια σκηνή μετά τους τίτλους τέλους, βλέπουμε τον Λόγκαν να πίνει σε ένα μπαρ στην Ιαπωνία. Η τοποθεσία αυτή χρησιμοποιήθηκε από τους Κρις Κλέρμοντ και Φρανκ Μίλερ για το βιβλίο κόμικ Wolverine, το οποίο δεν χρησιμοποιήθηκε για την πρώτη ταινία καθώς ο Χιου Τζάκμαν πίστευε ότι πρώτα έπρεπε να εδραιώσουν το ποιος είναι ο Λόγκαν και στη συνέχεια να ανακαλύψουν πως έγινε ο Wolverine. Ο Τζάκμαν δήλωσε ότι η σειρά κόμικ των Κλέρμοντ-Μίλερ είναι η αγαπημένη του. Για το ιαπωνικό στόρι που περιέχει η ταινία ο Τζάκμα δήλωσε: "Δεν θα πω ψέματα, έχω μιλήσει με τους σεναριογράφους... Είμαι μεγάλος φαν του ιαπωνικού έπους του βιβλίου κόμικ". Πριν το X-Men η Αρχή: Γούλβεριν κυκλοφορήσει, η παραγωγός Λόρεν Σούλερ Ντόνερ προσέγγισε τον Σάιμον Μποφόι να γράψει το σενάριο της συνέχειας, αλλά ο ίδιος δεν αισθανόταν ότι μπορούσε να το κάνει. Στις 5 Μαΐου 2009, τέσσερις μέρες μετά την κυκλοφορία της ταινίας, η συνέχεια επίσημα πήρε το πράσινο φως.Ο Κρίστοφερ Μακουάρι, ο οποίος είχε δουλέψει το σενάριο της πρώτης ταινίας X-Men (2000) χωρίς να πιστωθεί το όνομά του, προσελήφθη να γράψει το σενάριο της συνέχειας τον Αύγουστο του 2009. Σύμφωνα με τη Λόρεν Σούλερ Ντόνερ, η συνέχεια θα εστιάζει στη σχέση του Wolverine και της Μάρικο, κόρη ενός Ιάπωνα εγκληματία. Τον Ιανουάριο του 2010, ο Τζάκμαν δήλωσε ότι τα γυρίσματα θα ξεκινήσουν μέσα στο 2011 και το Μάρτιο του 2010 ο Μακουάρι δήλωσε ότι το σενάριο έχει ολοκληρωθεί και είναι έτοιμο να ξεκινήσει η παραγωγή τον Ιανουάριο του επόμενου έτους. Πηγές ήθελαν τον Ντάρεν Αρονόφσκι να βρίσκεται σε διαπραγματεύσεις να σκηνοθετήσει την ταινία αφού ο πρώτα ο Μπράιαν Σίνγκερ απέρριψε την πρόταση. Τον Οκτώβριο του 2010, επιβεβαιώθηκε ότι ο Αρονόφσκι θα σκηνοθετήσει την ταινία. Τον ίδιο μήνα ανακοινώθηκε ότι τα γυρίσματα θα ξεκινήσουν το Μάρτιο του 2011 στη Νέα Υόρκη πριν συνεχιστούν στην Ιαπωνία. Το Μάρτιο του 2011, ο Αρονόφσκι αποχώρησε από την ταινία, λέγοντας "Καθώς συζητούσα όλο και περισσότερο για την ταινία με τους συνεργάτες μου, μου έγινε ξεκάθαρο ότι η παραγωγή του 'The Wolverine' θα με κράταγε μακριά από την πατρίδα για σχεδόν ένα χρόνο... Δεν αισθανόμουν άνετα να είμαι τόσο μακριά από την οικογένειά μου για τόσο μεγάλο χρονικό διάστημα. Είμαι λυπημένος που δεν θα μπορέσω να ολοκληρώσω το πρότζεκτ, καθώς έχει ένα εξαιρετικό σενάριο και ανυπομονούσα να να συνεργαστώ με το φίλο μου, Χιου Τζάκμαν". Η 20th Century Fox αποφάσισε να μη βιαστεί να ξεκινήσει την παραγωγή της ταινίας εξαιτίας της καταστραφής που υπέστη η Ιαπωνία εξαιτίας του σεισμού και του τσουνάμι που προκλήθηκε στο Σεντάι το 2011. Το Μάιο του 2011, η Fox είχε επτά υποψήφιους αντικατατάτες του Αρονόφσκι: Χοσέ Παντίλα, Νταγκ Λάιμαν, Αντουάν Φουκουά, Μαρκ Ρόμακεν, Τζάστιν Λιν, Γκάβιν Ο' Κόνορ, Τζέιμς Μάνγκολντ και Γκάρι Σορ. Τον Ιούνιο του 2011, η Fox μπήκε σε διαπραγματεύσεις με τον Μάνγκολντ και είχε σκοπό να αρχίσει τα γυρίσματα την άνοιξη του 2011. Τον Αύγουστο του 2011, ανακοινώθηκε ότι τα γυρίσματα θα ξεκινήσουν το Νοέμβριο του 2011 και θα ολοκληρωθούν το Μάρτιο του 2012. Την άνοιξη του 2012, τα γυρίσματα αναβλήθηκαν ώστε ο Τζάκμαν να συμμετάσχει στην ταινία Οι Άθλιοι. Το Σεπτέμβριο προσελήφθη ο Μαρκ Μπόμπακ να ξαναγράψει το σενάριο του Μακουάρι και το Φεβρουάριο ορίστηκε η ημερομηνία κυκλοφορίας της ταινίας για τις 26 Ιουλίου 2013.Τον Ιούλιο του 2012, οι ηθοποιοί Χιρογιούκι Σανάντα, Χαλ Γιαμανούτσι, Τάο Οκαμότο και Ρίλα Φουκουσίμα πήραν τους ρόλους των Σίνγκεν, Γιάσιντα, Μάρικο και Γιούκιο αντίστοιχα. Τον ίδιο μήνα, φήμες έκανα λόγο για συμμετοχή της Τζέσικα Μπίελ στην ταινία στο ρόλο της Βάιπερ. Ωστόσο η ίδια δήλωσε: "Ο κόσμος συνέχεια μιλάει γι' αυτό. Δεν γνωρίζω τίποτα. Είναι λίγο νωρίς για μια τέτοιου είδους ανακοίνωση". Αργότερα τον Ιούλιο, η Fox άρχισε συζητήσεις με την Σβετλάνα Χότσενκοβα για το ρόλο. Με προϋπολογισμό 120.000.000 δολάρια, το Γούλβεριν έκανε άνοιγμα τριημέρου στην 1η θέση με 53,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 132,5 εκατομμύρια δολάρια και στον υπόλοιπο κόσμο συγκέντρωσε 282,2 εκατομμύρια δολάρια. Παγκοσμίως απέφερε 414,8 εκατομμύρια δολάρια. Επίσημη ιστοσελίδα Γούλβεριν στο IMDb